Rakkauden filosofia (Järvinen)
Lähteet liittyvät jokeen
 Ja joet valtamereen,
 Taivaan tuulet sekoittuvat iäti
 Lempeään tunteeseen;
 Mikään maailmassa ei ole yksin,
 Kaikki asiat liittyvät
 Jumalallisella lailla toisiinsa –
 Miksen minä sinuun?

 Katso, kuinka vuoret suutelevat korkeaa taivasta
 Ja mainingit syleilevät toisiaan;
 Sisarkukka ei saisi anteeksi,
 Jos se halveksisi veljeään:
 Ja auringonvalo syleilee maata,
 Ja kuunsäde suutelee merta –
 Mitä kaikista näistä suudelmista,
 Jos et suutele minua?

Percy Bysshe Shelley
Runot
Käännökset

cs:Filosofie lásky
en:Love's Philosophy
pl:Filozofia miłości